**Beszámoló az Önkormányzati ingatlanok állapotáról.**

**Tisztelt Képviselő testület!**

Jegyző Asszony megbízott 7 db. Önkormányzati tulajdonú lakás időszakos felülvizsgálatával.

Jelen beszámoló készítéséig 4 ingatlant tudtam megtekinteni, a fennmaradó 3 ingatlan bérlőjével időpont egyeztetés folyamatban van.

A vizsgált 4 lakásból 1 lakást rendben találtam (**Vígh u. 1/a**), állapota jelenleg beavatkozást nem igényel, a bérlők rendeltetésüknek megfelelően lakják külső, belső környezetük rendezett.

A többi ingatlannál az alábbiakat tapasztaltam:

***Fő u. 4.***

Az ingatlan állapota megfelelő, a fürdő mennyezetén kb. 1 m2 vakolat leszakadva, a szomszédos helyiségek fürdővel közös falazata nedves. A leszakadt vakolat javítása, valamint a vízrendszer felülvizsgálata/ellenőrzése javasolt.

***Hunyadi utca 18.***

Az ingatlan általános állapota megfelelő, az utcai szobában beázás nyomai láthatóak. A tetőfedés valamint az eltérő magasságú tetőrészek csatlakozásánál található lemezelés ellenőrzése/javítása javasolt.

***Dankó 41.***

Idős vályog falazatú épület nádtetővel. A melléképület nádfedése felújításra szorul. A lakószoba fürdővel közös fala nedvesedik, a vízrendszer ellenőrzése/felülvizsgálata javasolt.

Egyek 2019.11.21.

**Kiss Mihály**

*hatósági ügyintéző*