**Beszámoló az Önkormányzati ingatlanok állapotáról.**

**Tisztelt Képviselő testület!**

Polgármester úr megbízásából az Egyeki Szöghatár KFT. helyett, az alábbi beszámolót terjesztem megtárgyalásra és megvitatásra.

A Polgármesteri hivatal által rendelkezésemre biztosított nyilvántartás alapján intézkedtem

41 db. Önkormányzati tulajdonú lakás időszakos felülvizsgálatáról. A felülvizsgálatot jegyzőasszony megbízó levelével és az én ellenőrzési szempont rendszeremmel ellátva

Nagy Attila és Bacsa Attila végezte. Hat ingatlanra a megbízó levél ellenére sem tudtunk többszöri próbálkozással bejutni, így azok állapotáról hiteles tájékoztatást nyújtani nem tudok.

A vizsgált 35 lakásból 22 lakást rendben találtunk, állapotuk jelenleg semmi féle beavatkozást nem igényel, a bérlők rendeltetésüknek megfelelően lakják külső, belső környezetük rendezett.

A fennmaradó 13 ingatlannál az alábbi észrevételeket tapasztaltuk:

***Csokonai u. 28.***

Az ingatlan kívül, belül gazos tetőzeten oromdeszka hiányos cserepek több helyen lecsúszva.

a jelenleg lehullott ~ 70mm csapadék hatására födém beázott, vakolat szakadozik.

***Dankó P u. 5.***

Leszakadt bejárati ajtó, leszakadt redőny, szobában málló vakolat.

***Fő út 76. (régi rendőrség)***

Sérült javításra szoruló külső vakolat, belül többfelé penészedő falak.

***Hunyadi utca 12.***

Utca fronton málló vakolat, fürdőszoba fal reped, gazos udvar.

***Ohat***

Sérült tető megcsúszott cserepek, beázott mennyezet.

***Petőfi út 11.***

Penészedik a fal az utca felőli szobában.

***Egyek-Telekháza Pillangó út 37.***

Penészes falak.

***Teleki utca 61.***

Hátsó lakás öreg mama: Gazos ingatlan, törött ablak kormos fal.

első lakás: Gazos ingatlan salétromos szoba.

***Toldi út 11.*** első ellenőrzéskor lakatlan volt csak kívülről tudtuk megnézni

tapasztalat: derékig érő gaz azegész udvaron. 11.12-től lakják wc. be van ázva.

***Toldi út 28.***

Jelenleg lakatlan gazos ingatlan, kopott külső festéssel, lecsúszott cseréppel, mely alatt

vélhetően beázás jelei láthatók.

***Bem utca 41.***

Két leszakadt sérült redőny kicsit elhanyagolt pókhálós kazánház, penészes falak.

Csokonai 28, Ohati bérlakás, Toldi 11, Toldi 28. azonnali beavatkozást igényel. A többi jelzett problémánál nézni kell a jogosultságot kinek kell az észlelt problémák elhárítási költségeit viselni. Az Önkormányzatra háruló feladatok elhárítására ütemtervet kell készíteni, a további károk megelőzése érdekében.

Megbotránkoztató a bérlők érdektelensége és igénytelensége nem igazítják meg a lecsúszott cserepet, nem jelzik a problémát. Javaslom a szerződésekbe beépíteni a tájékoztatási, tisztántartási kötelezettséget, és annak elmaradása esetén szankcionálási, illetve kártérítési felelőséget.

Egyek 2019.11.14.

**Tardi Kálmán**

*alpolgármester*