Képviselői előterjesztés az Egyek Nagyközség Önkormányzata és a Web biztonság Informatikai Kft. által kötött szerződésről.

Előterjesztő: Kiss Imre Önkormányzati képviselő.

Tisztelt Polgármester Úr, Alpolgármester Úr, Tisztelt Képviselő társaim.

2019.11.13.-án kezembe került egy szerződés, amelyben a GDPR adatvédelmi tisztviselő feladatait 2019. Július 1.-vel a Web Biztonság Kft látja el, Önkormányzatunk megbízásából. A háziorvosi praxisokhoz erről korábban semmilyen értesítés nem került kiküldésre, ellenben kaptak 7620 Ft praxisonkénti fizetendő szolgáltatási díjat. A háziorvosokat erről senki nem tájékoztatta. Az EESZT-hez történő csatlakozáskor ők már átestek egy, a praxisokhoz kapcsolódó adatvédelmi átvilágításon.

Véleményem szerint amennyiben a praxis az orvos tulajdona, úgy az adatvédelmi és GDPR megfeleltségnek neki kell eleget tennie, ebben az esetben ezt a díjat az orvosokra nem lehet áthárítani. A titkok és betegadatok megtartása az orvosok kötelessége, így ők szerződjenek akár ezzel a céggel, vagy ha találnak kedvezőbb ajánlatot, akkor más szolgáltatóval, de ez az ő felelősségük.

Amennyiben a praxis az önkormányzat tulajdona, és köteleznek minket arra, hogy ezt biztosítsuk, akkor abban az esetben ezt a díjat az önkormányzatnak kell megtérítenie, ebben az esetben sem hárítható az orvosokra, mert ez minket kötelez az adatvédelmi felelős biztosításáról.

Véleményem szerint ebből a szerződésből ki kellene venni az Egészségházat, és az orvosok saját maga gondoskodjanak praxisonként adatvédelmi felelősről, azért is, mert saját szoftvert használnak, saját számítógépen, és amint jeleztem a betegadatok kezeléséért, annak biztonságáért az orvos a felelős. Amennyiben már adatvédelmi szerződésük van, azt kérjük be. Sajnálatosan jegyzem meg, hogy érzésem szerint legalább, kettő kommunikációs folyamat maradt el ebben az esetben, amely miatt a háziorvosaink neheztelését megint sikerült kivívnunk. A korábban kiküldött számlát pedig tárgytalannak kell tekinteni.

Köszönettel: Kiss Imre Önkormányzati képviselő

Kelt: Egyek, 2019.11.13