Képviselői kérdések a Béke utca aszfaltozásánál észlelt problémákról.

Előterjesztő: Kiss Imre Önkormányzati képviselő.

Tisztelt Polgármester Úr, Alpolgármester Úr, Tisztelt Képviselő társaim.

Mint ismeretes a Béke utca aszfaltozását a kivitelező cég elvégezte, melyhez mind polgármester úr, mind pedig a képviselő testület tevékenyen részt vállalt. A munka megkezdése előtt a kivitelező cég képviselője, megnyugtatott arról, hogy az út a terhelésnek megfelelően lesz elkészítve, és nem lesz baj. A munka megkezdése ennek ellenére a legnagyobb esőben lett elkezdve, az aszfalt az autók által felhordott sárba, illetve az úton és mellette megálló vízbe lett letéve. Az aszfalt réteg alatt emulzió mint kötőanyag nem lett öntve, így kétséges az hogy ez a két réteg valaha is egy, önálló réteget fog alkotni. A kivitelező vállalta, hogy a becsatlakozások is rendben elkészülnek. Sajnálattal vettem tudomásul, hogy némelyik becsatlakozásnál 2 cm az aszfaltréteg.

Kérdéseim a következők a cég képviselőjéhez:

Rendben van-e ez így hogy nincs emulzió, kötőanyag az aszfaltrétegek között?

Ha netalán tán nem volt semmilyen probléma az aszfalt terítésénél, akkor az új útfelületben miért van két helyen is már folt, azaz javítás az új útfelületen?

Milyen garancia időt vállalt a pályázatában, az esetlegesen felmerülő hibák kijavítására?

Az ajánlatában szerepeltek-e, az útpálya melletti részek helyreállító munkálatai?

Köszönettel megnyugtató válaszára várva: Kiss Imre Önkormányzati képviselő

Kelt: Egyek, 2019.11.16